# data[].attributes.attachment_link.description
Uunissa vaivattomasti valmistuva Keväinen kuha sopii niin perheen kesken nautittavaksi viikonloppuruoaksi kuin vieraillekin tarjottavaksi.

# data[].attributes.attachment_link.readable_text
Nyt elokuussa olen ehtinyt tehdä vain lyhyitä täsmäiskuja sienimetsälle, ja lähinnä olen tähystellyt metsänpohjaa tattien toivossa. Ystäväni toi minulle kuitenkin ison kasan kanttarelleja, jotka eivät hänellä mahtuneet pakkaseen, ja nehän katosivat heti parempiin suihin. Kanttarellin herkkä maku sopii pastaan täydellisesti ja kanttarellipasta onkin aina toimiva klassikko. Mutta tällä kertaa se sai vähän uutta twistiä, kuitenkaan mausta tinkimättä. Kokeilun ja intohimon nimissä halusin luoda maukkaan pasta-annoksen, joka olisi gluteeniton mutta myös vegaaninen. Tämän päälle päätin, että annoksen tulisi olla myös kermainen ja täyteläinen.

Paljon vaatimuksia ja haasteita, mutta lähdetään purkamaan niitä yksitellen, ensimmäisenä vaikka pasta. Hyväksi havaitut ja kertaalleen jo blogissa kehumani Glutzeron tuorepastat sopivat tähän täydellisesti, sillä ne ovat vegaanisia ja gluteenittomia ja silti todella maukkaita.

Mistäs kermaisuus? Kerma viittaa jo maitotuotteeseen, mutta siinäkin maku perustuu rasvaan. Täytyisi siis keksiä jokin vegaaninen rasvan lähde, joka ei kuitenkaan erottuisi muusta nesteestä. Öljyt ovat siis poissuljetut, mutta pähkinävoista saa sopivasti pehmeyttä ja rasvaisuutta. Maapähkinävoi sisältää yleensä muutakin kuin pähkinää ja sen voimakas maku peittää aika helposti herkän kanttarellin maun. Kaapissani sattui kuitenkin olemaan Foodinilta saamani cashewtahna, joka sopi tähän tarkoitukseen aivan loistavaksi. Cashewpähkinä on niin mieto, ettei sen maku peitä kanttarellia, mutta tuo kermaista pehmeyttä.

Sitten vielä maut kuntoon, eli kesäsipulin vartta, timjamia, suolaa, mustapippuria ja hiukan sinappia. Yksinkertaista, raikasta ja törkeän hyvää. Mielestäni liian usein tarjotaan vain paistettua sipulia, joka on toki myös oikein hyvää, mutta tuoreeltaan leikattu raaka nuoren sipulin varsi on paitsi kaunis myös raikas lisä.

Gluteeniton ja vegaaninen kanttarellipasta

Tarvitset:
1 ps Gluto Rigatoni pastaa*
400g tuoreita kanttarelleja
2dl kokoonkeitettyä tiukkaa kasvislientä
1-2rkl balsamico etikkaa
2-3rkl cashewpähkinätahnaa (esim. Foodin*)
suolaa, pippuria
tuoreeltaan leikattua sipulin vartta ja timjamia varresta nypittynä

Valmista näin:
Keitä gluteeniton pasta suolatussa vedessä al denteksi.

Paista pannulla oliiviöljyssä kanttarelli, kunnes suurin osa nesteestä on haihtunut ja lisää joukkoon kasvisliemi. Anna hiljalleen kiehua kokoon ja lisää sitten joukkoon kypsä pasta, cashewtahna ja balsamico.

Sekoittele pastaa hetki pannulla, mausta mustapippurilla ja maista, onko maku kohdallaan. Tarjoillessa ripottele päälle ohuelti leikattua sipulin vartta ja nypittyä timjamia.

Resepti löytyy myös videona instastani.

# data[].attributes.attachment_link.title
"Kermainen" kanttarellipasta | Vegaaninen ja gluteeniton arkiruoka - AITOA ARKIRUOKAA

# data[].attributes.attachment_link.description
Nyt elokuussa olen ehtinyt tehdä vain lyhyitä täsmäiskuja sienimetsälle, ja lähinnä olen tähystellyt metsänpohjaa tattien toivossa. Ystäväni toi minulle kuitenkin ison kasan kanttarelleja, jotka eivät hänellä mahtuneet pakkaseen, ja nehän katosivat heti parempiin suihin. Kanttarellin herkkä maku sopii pastaan täydellisesti ja kanttarellipasta onkin aina toimiva klassikko.

# data[].attributes.attachment_link.description
Omenapiirakka on leivonnaisten klassikko. Tällä reseptillämme valmistat perinteisen omenapiirakan käden käänteessä.

# data[].attributes.attachment_link.readable_text
+ Lisää ainekset ostoslistaan (Foodie.fi)

Kun marinoit broccolinit sitruunaöljyssä, salaatti ei kaipaa muuta kastiketta.

Ohjeet

1. Halkaise papaija. Poista siemenet. Paahda 175-asteisessa uunissa 10-15 minuuttia. Anna jäähtyä.

2. Sekoita marinadin ainekset keskenään.

3. Keitä broccolineja 4-5 minuuttia. Valuta ja kaada marinadi broccolinien päälle.

4. Kuori ja kuutioi paahdettu papaija.

5. Paahda pähkinät kuivalla pannulla. Revi salaatti tarjoiluvadille. Lisää broccolinit, papaijat, pähkinät, yrtit ja parmesaanilastut. Koristele granaattiomenansiemenillä.

+ Lisää ainekset ostoslistaan (Foodie.fi)

# data[].attributes.attachment_link.description
Lisää ainekset ostoslistaan (Foodie.fi) Kun marinoit broccolinit sitruunaöljyssä, salaatti ei kaipaa muuta kastiketta. Halkaise papaija. Poista siemenet. Paahda 175-asteisessa uunissa 10-15 minuuttia. Anna jäähtyä. Sekoita marinadin ainekset keskenään. Keitä broccolineja 4-5 minuuttia. Valuta ja kaada marinadi broccolinien päälle. Kuori ja kuutioi paahdettu papaija. Paahda pähkinät kuivalla pannulla. Revi salaatti tarjoiluvadille.

# data[].attributes.attachment_link.readable_text
Tämän reseptin ainekset ovat peräisin ihanasta Foodycle-tapahtumasta, jossa pohdittiin tulevaisuuden ratkaisuja kestävään ruokajärjestelmään. Voit halutessasi heittää wokkiin sekaan mitä vain kaaleja. Pointtina tässä reseptissä on se, että näissä kauden vihanneksissa maut ovat parhaimmillaan mahdollisimman vähällä valmistuksella!

Noin 100 g kypsentämättömiä leveitä riisinuudeleita

nippu lehtikaalia
0,5 pientä punakaalia
pari kourallista pitkiä vihreitä papuja
1 dl paahdettuja maapähkinöitä
0,5-1 tl korianterijauhetta
1 chilipalko
2 valkosipulinkynttä
suolaa ja mustapippuria
kourallinen tuoretta minttua
paistamiseen seesamöljyä

1. Keitä nuudelit ohjeen mukaan. Siivilöi ja laita nuudelit likoamaan kylmään veteen, jotta niiden kypsyminen pysähtyy.

2. Poista lehtikaalin rangat, huuhtele ja pilko lehdet. Suikaloi punakaali ja hienonna valkosipuli ja chili.

3. Keitä vihreitä papuja kiehuvassa vedessä pieni hetki niin että ne pehmenevät hiukan ja väri pysyy edelleen kirkkaan vihreänä. Varo ylikeittämästä, jotta vältyt kouluruokaefektiltä!

4. Kuumenna wok-pannu ja lisää seesamöljy. Kuullota hetki pilkottua valkosipulia, korianteria ja chiliä. Valkosipuli ei saa ruskistua.

5. Lisää pavut ja kaalit ja kuullota niitä niin että ne pehmenevät hiukan. Lisää nuudelit, sekoita ja paista vielä hetki. Lisää rouhittu mustapippuri ja suola.

6. Lisää pinnalle ennen tarjoilua maapähkinät ja hienonnettu tuore minttu.

# data[].attributes.attachment_link.description
Tämän reseptin ainekset ovat peräisin ihanasta Foodycle-tapahtumasta, jossa pohdittiin tulevaisuuden ratkaisuja kestävään ruokajärjestelmään. Voit halutessasi heittää wokkiin sekaan mitä vain kaaleja. Pointtina tässä reseptissä on se, että näissä kauden vihanneksissa maut ovat parhaimmillaan mahdollisimman vähällä valmistuksella!